หนูกังวลเรื่องโทรศัพท์ค่ะ คือแม่ของแฟนชอบเปิดการ์ตูนในยูทูปให้ลูกหนูดูค่ะ ลูกหนูอายุแค่1เดือนกับ23วันเองค่ะ เปิดให้ดูตอนกลางคืนค่ะแล้วปิดไฟด้วยค่ะมีแต่แสงจากโทรทัศน์กับโทรศัพท์ที่เปิดให้ดู แบบนี้จะอันตรายต่อลูกหนูไม่คะ มีผลต่อสายตาไม่คะ กังวลมากๆเลยค่ะ
สวัสดีค่ะโดยปกติแล้วแสงจากหน้าจอโทรทัศน์หรือจอมือถือนั้นไม่ได้มีอันตรายรุนแรงต่อตาหากดูในปริมาณที่เหมะาสมในระหว่างที่ดูโทรทัศน์หรือโทรศัพท์ ควรเปิดไฟในห้องให้สว่างไว้ด้วย เพื่อไม่ให้เกิดการเพ่งสายตามากจนเกินไปการได้รับแสงไฟจากหน้าจอในระยะยาวนั้น ดวงตาที่รับแสงสีน้ำเงินมากเกินไปสามารถนำไปสู่การเสื่อมของศูนย์กลางเรตินา การวิจัยทางการแพทย์เผยว่าแสงสีน้ำเงินสามารถแทรกผ่านสารสีที่พบในตาและเป็นอันตรายต่อดวงตาบริเวณเซลล์ที่ศูนย์กลางเรตินา โดยจะเข้าไปลดความเข้มข้นของสารสี เกิดเป็นปัจจัยเสี่ยงให้จอประสาทตาเสื่อมเมื่อมีอายุมากขึ้นได้ แต่มักพบในคนสูงอายุที่อาจมีการสะสมมานานๆค่ะอย่างไรก็ตามแนะนำไม่จ้องหน้าจอใกล้เกินไป ควรรักษาระยะห่างที่ประมาณ20-26นิ้ว หรือในระยะที่สามารถเหยียดแขนตรงออกไปแตะหน้าจอได้ปรับความสว่างของหน้าจอในระดับสบายตา ให้แสงไฟโดยรอบอยู่ในปริมาณที่เหมาะสมและพอดีค่ะ